Here is a page extracted from Wikipedia that may contain CSS, HTML, and a lot of unformatted text.

Title: Gubierno Marco
Content: O Gubierno Marco estió o Gubierno d'Aragón dende o 18 de setiembre de 1993 dica o 12 de chulio de 1995, mientres a III Lechislatura d'Aragón. Fue presidiu por José Marco Berges d'o Partido de los Socialistas de Aragón dimpués d'una moción de censura que tombó o gubierno d'Emilio Eiroa dica a suya dimisión o 18 de chinero de 1995 y dimpués en funcions por o tamién socialista Ramón Tejedor Sanz. Estió o Gubierno d'Aragón mientres un total de 2 anyos, 9 meses y 24 días.

O gubierno yera formau exclusivament por miembros o Partido de los Socialistas de Aragón (PSOE-Aragón). Fue automaticament disuelto o 29 de mayo de 1995 a consecuencia d'as eleccions aragonesas de 1995, encara que continó en funcions dica a formación d'o siguient gubierno.

Historia 
En 1991 José Marco encabezó a lista d'o PSOE a las autonomicas de 1991, estando o partiu más votau (30 escanyos), pero no obtenió a mayoría absoluta (34 escanyos). Ello posibilitó a creación d'un gubierno de coalición entre o Partido Popular (17 escanyos) y o Partido Aragonés (17 escanyos), y a investidura d'Emilio Eiroa García (PAR) dimpués de l'aprontada renuncia d'Hipólito Gómez de las Roces, que heba encabezau a lista d'o PAR.

O 15 de setiembre de 1993 o Partido de los Socialistas de Aragón presenta una moción de censura que será aprebada con os 30 votos a favor d'os socialistas y o refirme d'os 3 deputaus d'Ezquierda Unida d'Aragón y o deputau popular Emilio Gomáriz García (qui pasará a o grupo mixto) debant d'os 17 votos en contra d'o PAR y os 16 d'o PP. Ista moción levará a la presidencia d'o Gubierno d'Aragón a José Marco.

En chinero de 1995, dimpués de dos procesos chudicials en que yera embrecau, Marco habió de dimitir y albandonar a presidencia. Ramón Tejedor Sanz se fació cargo d'a presidencia en funcions dica as siguients eleccions en mayo d'ixe mesmo anyo.

Estructura y composición 
O Gubierno yera formau por consellers d'o Partiu d'os Socialistas d'Aragón y independients distribuyius en 9 departamentos.

Veyer tamién 
 Deputación Cheneral d'Aragón

Vinclos externos
  Historico de lechislaturas d'as Corz d'Aragón. III Lechislatura 1993/1995